
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 67 


4 Φεβρουάριου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της Τ/4232/7.9.1998 Κοινής Υπουργικής 
απόφασης Υπουργών Ανάπτυξης και Εργασίας & 
Κοινωνικών Ασφαλίσεων (ΦΕΚ 984 / Β /18-9-1998) 1 

Περί όρων και προϋποθέσεων συστάσεως και λει¬ 
τουργίας επιχειρήσεων εκμισθώσεως δικύκλων μο- 


τοσυκλετών, άνευ οδηγού. 2 

Εκχώρηση στον Διοικητή της ΕΤΒΑ Α.Ε., της αρμοδιό¬ 
τητας υπογραφής εγκριτικών αποφάσεων, απο¬ 
στολής στο εξωτερικό, μελών της Διοίκησης και υ¬ 
παλλήλων της Τράπεζας. 3 

Τροποποίηση της Δ2/Α/Φ.8/24050/20.11.97 απόφα¬ 
σης καθορισμού των δικαιολογητικών για τη χορή¬ 
γηση άδειας μεταπωλητή πετρελαιοειδών προϊό¬ 
ντων για θέρμανση. 4 

Άδεια λειτουργίας (ανανέωση), στο εργοστάσιο παρα¬ 
γωγής φαρμακευτικών προϊόντων της ΘΑΙΕΝΙΟΑ 
Α.Ε., που βρίσκεται στο Δήμο Χαλκίδας του Νομού 
Εύβοιας. 5 


Συμμετοχή των Σχολικών Μονάδων στην οικονομική 
διαχείριση έργων του ΕΠΕΑΕΚ που υλοποιούνται 
από το Παιδαγωγικό Ινστιτούτο και χρηματοδοτού¬ 
νται από τον Ειδικό Λογαριασμό του Παιδαγωγικού 


Ινστιτούτου. 6 

Μετατροπή θέσης κλάδου γιατρών Ε.Σ.Υ. στο Περ. 
Παν. Γεν. Νοσ. Ηρακλείου. ^ 


ΑΠΟΦΑΣΕΙ Σ 

Αριθ. Τ/332 (1) 

Τροποποίηση της υπ’ αριθμ Τ/4232/7.9.1998 Κοινής Υπουρ¬ 
γικής απόφασης Υπουργών Ανάπτυξης και Εργασίας & 
Κοινωνικών Ασφαλίσεων (ΦΕΚ 984 / Β /18.9.1998). 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 13 του Ν.2150/94 (ΦΕΚ 
98/Α) "Εθνικό Ινστιτούτο Εργασίας και άλλες διατάξεις" 


2. Τις διατάξεις του άρθρου 17& 18 του Ν. 2458/97 (ΦΕΚ 
15/Α/14.2.97) "Ρύθμιση θεμάτων εποπτευόμενων οργανι¬ 
σμών του Υπ. Εργασίας και άλλες διατάξεις". 

3. Τις διατάξεις του Κανονισμού (ΕΟΚ) αριθ. 2081/93, 
2082/93,2084/93, 2052/88,2988/95,2185/96 που διέ- 
πουν τα Διαρθρωτικά Ταμεία 

4. Την Απόφαση της Επιτροπής της Ε.Ε. με αριθμ. Ε(94) 
1716 της 13.7.1993 σχετικά με την κατάρτιση του Κ.Π.Σ. 
1994-1999 "Για την ανάπτυξη και την διαρθρωτική προ¬ 
σαρμογή της Ελλάδος 1 . 

5. Την Απόφαση της Επιτροπής της Ε.Ε. με αριθμ. Ο (95) 
2201/30-11-95 , σχετικά με την έγκριση του Επιχειρησια¬ 
κού Προγράμματος "Τουρισμός - Πολιτισμός" 

6. Την κοινή απόφαση Πρωθυπουργού και Υπουργού 
Εργασίας & Κοινωνικών Ασφαλίσεων με αριθμ. 80078/ 
4.10.1996 (ΦΕΚ 924/Β/96) 

7. Την απόφαση του Υπουργού Εργασίας & Κοινωνικών 
Ασφαλίσεων 80156/7.7.1994 (ΦΕΚ 528/Β/7-7-94) 

8. Τις διατάξεις του άρθρου 29Α του Ν. 1558/85 προ- 
στεθέντος δια του άρθρου 27 του 2081 /92(ΦΕΚ154/Α), ό¬ 
πως αντικαταστάθηκε υετο άρθρο 1 παρ. 2του Ν 2469/97 
(ΦΕΚ38/Α). 

9. Τις διατάξεις του άρθρου 18 παρ. 3 και 4 του Ν. 
2224/94 (ΦΕΚ 112/Α) "Ρύθμιση θεμάτων εργασίας .συνδι¬ 
καλιστικών δικαιωμάτων κ. λ.π." 

10. Τις διατάξεις του Π.Δ. 368/89 "Οργανισμός Υπουρ¬ 
γείου Εργασίας" (ΦΕΚ 163/Α) 

11. Το Π.Δ. 27/1996 "Συγχώνευση των Υπουργείων Του¬ 
ρισμού, Βιομηχανίας Ενέργειας και Τεχνολογίας και Ε¬ 
μπορίου στο Υπουργείο Ανάπτυξης". 

12. Τις διατάξεις του Ν. 1624/51 και Ν. 201/74 "Περί του 
ΕΟΤ νομοθεσία" όπως τροποποιημένοι ισχύουν σήμερα. 

13. Το Π.Δ. 884/76 "Κανονισμός του ΕΟΤ" 

14. Τις διατάξεις του Ν. 2160/93 "Περί ρυθμίσεων για τον 
Τουρισμό και άλλες διατάξεις" όπως τροποποιήθηκε και 
συμπληρώθηκε με τον Ν. 2206/94 και ισχύουν σήμερα. 

15. Τις διατάξεις τουάρθρου 13 §24 του Ν. 2601/98" Ε¬ 
νισχύσεις ιδιωτικών επενδύσεων για την οικονομική και 
περιφερειακή ανάπτυξη της χώρας και άλλες διατάξεις" 
(ΦΕΚ81/ΤΑ/15.4.98) 

16. Τον Οικονομικό κανονισμό του Ε.Ο.Τ. 

17. Την Απόφαση Υπουργού Εργασίας & Κοινωνικών Α¬ 
σφαλίσεων αριθμ. 111232 /12.12.97 σχετικά με τα" Κριτή- 

ρια Πιστοποίησης Δομών Συνεχιζόμενης Επαγγελματικής 
Κατάρτισης". 

18. Την υπ’ αριθμ. 106543/16.4.98 Απόφαση Υπουργού 
Εργασίας και Κοινωνικών Ασφαλίσεων που ορίζει το "Σύ¬ 
στημα διαχείρισης του Ενιαίου Μητρώου Αξιολογητών 
(Ε.Μ.Α.) του Υπουργείου Εργασίας και Κοινωνικών Ασφα¬ 
λίσεων". 

19. Την ισχύουσα Εθνική και Κοινοτική Νομοθεσία που 
αφορά στην υλοποίηση και διαχείριση προγραμμάτων. 

20. Την ισχύουσα Φορολογική Νομοθεσία και ιδιαίτερα 
τις διατάξεις που αφορούν το νομότυπο των φορολογι¬ 
κών στοιχείων και παραστατικών 

21. Την υπ’ αριθμ. 2007892/461/1998 Κοινή Απόφαση 
περί ανακτήσεως αχρεωστήτως ή παρανόμως καταβλη- 
θέντων ποσών από Εθνικούς πόρους ή πόρους της Ευρω¬ 
παϊκής Ένωσης στα πλαίσια υλοποίησης κοινοτικών πολι¬ 
τικών". 

22. Την ανάγκη δημιουργίας ενός συστήματος Διαχείρι¬ 
σης, Παρακολούθησης, Αξιολόγησης και Ελέγχου των 
χρηματοδοτούμενων ενεργειών συνεχιζόμενης επαγγελ¬ 
ματικής κατάρτισης στο πλαίσιο του Ε.Π. "Τουρισμός-Πο- 
λιτισμός". 

23. Την ανάγκη καθορισμού των όρων, δικαιολογητικών, 
παραστατικών στοιχείων και λοιπών υποχρεώσεων που 
πρέπει να τηρούνται από τους φορείς υλοποίησης προ¬ 
γραμμάτων. 

24. Την υπ’ αριθμ. Τ/4232/7.9.1998 Κοινής Υπουργικής 
απόφασης Υπουργών Ανάπτυξης και Εργασίας & Κοινω¬ 
νικών Ασφαλίσεων (ΦΕΚ 984/Β/18-9-1998) 

25. Το γεγονός ότι από την παρούσα απόφαση δεν προ- 
καλείται δαπάνη εις βάρος του Κρατικού προϋπολογι¬ 
σμού, αποφασίζουμε: 

1. Τροποποιούμε την με αριθμό Τ/4232/7.9.1998 Κοινή 
Υπουργική απόφαση Υπουργών Ανάπτυξης και Εργασίας 
& Κοινωνικών Ασφαλίσεων (ΦΕΚ 984/Β/18.9.1998) ως ε¬ 
ξής: 

α. Η παράγραφος 4, Ατού άρθρου 3 αντικαθίσταται ως 
εξής: 

"Το Εθνικό Κέντρο Δημόσιας Διοίκησης το οποίο σύμ¬ 
φωνα με τον Ν. 1388/83 όπως ισχύει σήμερα αποτελεί μό¬ 
νιμη θεσμοθετημένη δομή συνεχιζόμενης κατάρτισης των 
υπαλλήλων της Δημόσιας Διοίκησης κεντρικής και αποκε¬ 
ντρωμένης, των Ν.Π.Δ.Δ., των Οργανισμών, των Ο.Τ.Α.. 
τωνΤ.Ε.Δ.Κ. και των Ν.Π.Ι.Δ. που ανήκουν στο κράτος ή ε¬ 
πιχορηγούνται τακτικώς, σύμφωνα με τις κείμενες διατά¬ 
ξεις από κρατικούς πόρους κατά 50% τουλάχιστον του τα¬ 
κτικού προϋπολογισμού τους. 

Ειδικότερα για τις ενέργειες κατάρτισης που υλοποιού¬ 
νται από το ΕΚΔΔ το οποίο αποτελεί μόνιμη θεσμοθετη¬ 
μένη δημόσια δομή κατάρτισης πρέπει να ακολουθείται 
το νομικό πλαίσιο που διέπει την δομή αυτή." 

β. Η παράγραφος 8, Α του άρθρου 3 αντικαθίσταται ως 
εξής: 

"Επιτρέπεται η ενοικίαση μη πιστοποιημένων δομών σε 
νησιωτικές περιοχές και σε Νομούς, όπου υφίστανται μέ¬ 
χρι δύο Πιστοποιημένες στα θεματικά πεδία που έχουν 
προκηρυχθεί Δομές των προαναφερομένων στα σημεία 1. 
2, 3, 6 και 7 δικαιούχων φορέων. Επιπλέον σε περίπτωση 
που υφίστανται ιδιαίτερα προβλήματα πρόσβασης των 
καταρτιζομένων προς τα πιστοποιημένα Κέντρα Επαγ¬ 
γελματικής Κατάρτισης , λόγω της γεωγραφικής μορφο¬ 
λογίας του Νομού, μετά από πρόταση του Γενικού Γραμ¬ 
ματέα Ε.Ο.Τ. και έκδοση Κοινής Υπουργικής Απόφασης Υ¬ 


πουργών Ανάπτυξης και Εργασίας & Κοινωνικών Ασφαλί¬ 
σεων όπου θα καθορίζονται οι σχετικές περιοχές, παρέ¬ 
χεται η δυνατότητα ενοικίασης μη πιστοποιημένων δομών 
από τους δικαιούχους φορείς των σημείων 1, 2, 3, 4 και 5 
του άρθρου 4 της παρούσης. Οι χρησιμοποιούμενοι χώ¬ 
ροι θα πρέπει να πληρούν τις κάτωθι προϋποθέσεις: 


α/α 

Προδιαγραφές 

Ελάχιστες προϋποθέσεις 

1 

Ελάχιστη επιφάνεια χώρου 

1,5 γπ 2 / καταρτιζόμενο 

2 

Ελάχιστο ύψος χώρου 

2,5 πι 

3 

Συνολική ελάχιστη επιφάνεια 



κατόψεως χώρου 

20 πι2 

4 

Αερισμός αίθουσας 


5 

Όροφος εκπαιδ. Χώρου 

Να μην είναι υπόγειος 

6 

Πόρτες (διαστάσεις) 

Ελάχιστο πλάτος 0,90 πι 

7 

Στατική επάρκεια 

Βεβαίωση από πολεοδο¬ 
μία ή τουλάχιστον βεβαί¬ 
ωση πολιτικού μηχανικού 
για στατική επάρκεια του 
κτιρίου 

8 

Πυροπροστασία 

Βασικά μέτρα 
πυροπροστασίας 

9 

Εποπτικά Μέσα 

Ργο)θο(ογ, οθόνη, πίνακας, 
ί.ν., νίάθο, επιδιασκόπιο, 
ιποηίΙΟΓ, γραφική ύλη 

10 

Χώρος διαλείμματος 

Ελάχιστη επιφάνεια 0,8 
πι2 / καταρτιζόμενο 

11 

Τουαλέτες 

Μία (1) τουαλέτα ανδρών 
και μία (1) τουαλέτα γυ¬ 
ναικών 

12 

Τοποθεσία - θέση 

• Να μην γειτνιάζει με χώ- 


Εκπαιδευτικού χώρου 

ρους παραγωγής 

• Να μην επηρεάζεται 
από οσμές και θορύβους 

• Να είναι σε απόσταση 
τουλάχιστον 50πι από 

αντλίες καυσίμων 


γ.Κατά τα λοιπά ισχύει ως έχει η Τ/4232/7-9-1998 Κοινή 
Υπουργική απόφαση Υπουργών Ανάπτυξης και Εργασίας 
& Κοινωνικών Ασφαλίσεων (ΦΕΚ 984/Β/18-9-1998). 

2. Η παρούσα ισχύει από την δημοσίευσή της στην Εφη¬ 
μερίδα της Κυβερνήσεως. 

3. Η παρούσα απόφαση να δημοσιευθεί στην Εφημερί¬ 
δα της Κυβερνήσεως. 

Αθήνα, 28 Ιανουάριου 1999 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΕΡΓΑΣΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

ΒΑΣΩ ΠΑΠΑΝΔΡΕΟΥ ΜΙΛΤΙΑΔΗΣ ΠΑΠΑΪΩΑΝΝΟΥ 

-Φ- 

Αριθ. Τ/5382 (2) 

Περί όρων και προϋποθέσεων συστάσεως και λειτουρ¬ 
γίας επιχειρήσεων εκμισθώσεως δικύκλων μοτοσυκλε- 
τών, άνευ οδηγού. 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν. 1624/51 «περί ιδρύσεως Ε.Ο.Τ.», 

όπως αυτός τροποποιήθηκε και συμπληρώθηκε μεταγε¬ 
νέστερα. 

2. Τις διατάξεις του Ν.Δ. 701/70 «περίενεργούμενων δια 
κατηγοριών τινών αυτοκινήτων μεταφορών και επιβαλλό¬ 
μενων διοικητικών κυρώσεων εις κατόχους αυτών». 

3. Τις διατάξεις του άρθρου 2 παρ. 8 και των άρθρων 3 
και 4 του Ν. 2160/93 «Ρυθμίσεις για τον Τουρισμό και άλ¬ 
λες διατάξεις». 

4. Τις διατάξεις του άρθρου 27 του Ν. 2081/92 όπως α- 
ντικαταστάθηκε με το άρθρο 1, παρ. 2α του Ν. 2469/97 
(ΦΕΚ38/τ.Α'). 

5. Τη με αριθ. 514439/140/94 κοινή απόφαση των Υ¬ 
πουργών Τουρισμού και Μεταφορών και Επικοινωνιών. 

6. Την με αριθ. 515519/165/10.10.94 απόφαση Γεν. 
Γραμματέα ΕΟΤ (ΦΕΚ 778/Τ.Β/14.10.94) «Υπαγωγή των 
Επιχειρήσεων Εκμίσθωσης μοτοσικλετών άνω των 50 κ.ε. 
στις Τουριστικές Επιχειρήσεις του άρθρου 2 του Ν. 
2160/93». 

7. Την 537142/187/21.11.94 κοινή απόφαση των Υπουρ¬ 
γών Τουρισμού και Μεταφορών και Επικοινωνιών (ΦΕΚ 
882/21.11.94) «περί όρων και προϋποθέσεων συστάσεως 
και λειτουργίας επιχειρήσεων εκμισθώσεως δικύκλων μο¬ 
τοσικλετών άνω των 50 κ.ε.». 

8. Το Π.Δ. 27/96 (ΦΕΚ 19/τ.Α'/1.2.96) «περί συγχώνευσης 
των Υπουργείων Τουρισμού, Βιομηχανίας, Ενέργειας και 
Τεχνολογίας και Εμπορίου στο Υπουργείο Ανάπτυξης». 

9. Το Π.Δ. 377/96 «Διορισμός Υπουργών, αναπληρωτή 
Υπουργού και Υφυπουργών» (ΦΕΚ244/τ.Α'). 

10. Την 830/18.9.97 (Β' 839) απόφαση του Πρωθυπουρ¬ 
γού και του Υπουργού Μεταφορών και Επικοινωνιών «Α¬ 
νάθεση αρμοδιοτήτων στον Υφυπουργό Μεταφορών και 
Επικοινωνιών. 

11. Την υπ’ αριθ. Τ/1921/25.5.98 κοινή απόφαση Υπουρ¬ 
γών Ανάπτυξης και Μεταφορών και Επικοινωνιών. 

12. Το γεγονός ότι από τις διατάξεις της απόφασης δεν 
προκαλείται δαπάνη εις βάρος του κρατικού προϋπολο¬ 
γισμού, αποφασίζουμε: 

Τροποποιούμε τις παραγράφους 5 και 8 της με αριθ. 
Τ/1921/25.5.98 κοινής απόφασης των Υπουργών Τουρι¬ 
σμού και Μεταφορών και Επικοινωνιών ως εξής: 

Παρ. 5: Απαραίτητη προϋπόθεση για την χορήγηση του 
ειδικού σήματος λειτουργίας επιχείρησης εκμίσθωσης 
μοτοσικλετών άνω των 50 οο είναι η σύμφωνη γνώμη του 
Δήμου ή της Κοινότητας, στην περιφέρεια των οποίων θα 
εγκατασταθεί η επιχείρηση, και οι οποίοι, πέρα από τον α¬ 
νώτατο επιτρεπόμενο αριθμό των εκμισθουμένων από κά¬ 
θε επιχείρηση μοτοσικλετών, θα συνηγορούν και για τον 
χώρο στον οποίο θα στεγάζεται η συγκεκριμένη επιχείρη¬ 
ση. 

Παρ. 8 Απαγορεύεται η συστέγαση επιχείρησης εκμί¬ 
σθωσης μοτοσικλετών με τουριστικά καταλύματα οποι¬ 
οσδήποτε μορφής. 

Κατά τα λοιπά ισχύει ως έχει η με αριθ. Τ/1921/25.5.98 
κοινή Υπουργική απόφαση. 

Η παρούσα δεν προκαλεί επιβάρυνση στον προϋπολο¬ 
γισμό του Ε.Ο.Τ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Φεβρουάριου 1999 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΒΑΣΩ ΠΑΠΑΝΔΡΕΟΥ ΑΝ. ΜΑΝΤΕΛΗΣ 


Αριθ. 158/9 (3) 

Εκχώρηση στον Διοικητή της ΕΤΒΑ Α.Ε., της αρμοδιότη¬ 
τας υπογραφής εγκριτικών αποφάσεων, αποστολής 
στο εξωτερικό, μελών της Διοίκησης και υπαλλήλων 
της Τράπεζας. 

Η ΥΠΟΥΡΓΟΣ ΑΝΑΠΤΥΞΗΣ 


Έχοντας υπόψη: 

1. Τις διατάξεις: 
α)Του άρθρου 

13 

του 

Νόμου 

1256/82 (ΦΕΚ 

65/Τ.Α731.5.82). 
β)Του άρθρου 

21 

του 

Νόμου 

1288/82 (ΦΕΚ 

120/τ.Α/1.10.82). 

γ) Της Πράξης Τριμελούς Επιτροπής Υπουργών, υπ’ α- 

ριθ. 3147/6.10.82. 
δ)Του άρθρου 

20 

του 

Νόμου 

1400/83 (ΦΕΚ 


156/τ.Α'/24.10.83). 

ε) Του άρθρου 29Α του Νόμου 1558/85 (ΦΕΚ 137/τ.Α7 
26.7.85), όπως προσετέθη με το άρθρο 27 του Ν. 2081/92 
(ΦΕΚ 154/τ.Α'/10.9.92). 

στ) Των Π.Δ. 229/86 (ΦΕΚ 96/τ.Α'/16.7.86), 396/89 (ΦΕΚ 
172/τ.Α/89), 189/95 (ΦΕΚ 99/τ.Α'/31.5.95) και 27/96 (ΦΕΚ 
19/τ.Α'/96). 

ζ) Του άρθρου 51 του Νόμου 1892/90 (ΦΕΚ 
101/τ.Α'/31.7.90). 

η) Τηςπαραγράφου6τουάρθρου4τουΝόμου 1943/91 
(ΦΕΚ 50/τ.Α711.4.91). 

θ) Του Ν. 2346/95 (ΦΕΚ 220/Α/30.10.95). 

2. Την 450/93 γνωμοδότηση του Νομικού Συμβουλίου 
του Κράτους. 

3. Το 9153/31.12.98 έγγραφο της ΕΤΒΑ, με το οποίο ζη¬ 
τείται να εκχωρηθεί, για το έτος 1999, στον Διοικητή της η 
αρμοδιότητα έγκρισης των αποστολών στο εξωτερικό με¬ 
λών της Διοίκησης και. υπαλλήλων της Τράπεζας και στο 
οποίο αναφέρεται ότι για το οικονομικό έτος 1999 προ- 
καλείται δαπάνη σε βάρος του προύπ/σμού της ΕΤΒΑ ύ¬ 
ψους 28.000.000 δρχ. περίπου και ότι για τη δαπάνη αυτή 
εγγράφεται πίστωση, στον προϋπολογισμό της 
ΕΤΒΑ για το έτος 1999 στο λογαριασμό 640101, αποφα¬ 
σίζουμε: 

1. Εκχωρούμε στο Διοικητή της ΕΤΒΑ Α.Ε., την αρμο¬ 
διότητα υπογραφής εγκριτικών αποφάσεων αποστολής 
στο εξωτερικό, μελών της Διοίκησης και υπαλλήλων της 
ΕΤΒΑ Α.Ε., για εκτέλεση υπηρεσίας, με ειδική αποστολή, 
για συμμετοχή σε συνέδρια, σεμινάρια, εκπαίδευση, εκ¬ 
προσώπηση σε διεθνείς οργανισμούς, διεξαγωγή δια¬ 
πραγματεύσεων. 

2. Η κατ’ αποκοπήν ημερήσια εκτός έδρας αποζημίωση, 
τα οδοιπορικά έξοδα, και τα έξοδα διαμονής σε ξενοδο¬ 
χείο, θα καθορίζονται και θα καταβάλλονται, σύμφωνα με 
τις διατάξεις του Ν. 2346/95 (ΦΕΚ 220/τ.Α730.10.95) ή τις 
διατάξεις που θα ισχύουν κάθε φορά. 

3. Η εκχώρηση της παραπάνω αρμοδιότητας ισχύει για 
το έτος 1999 και για συνολικό ανώτατο ποσό, μέχρι εκατό 
χιλιάδες δολάρια Η.Π Α. (100.000) $ Η.Π.Α. ή το αντίστοι¬ 
χο σε δραχμές. Στο ποσό αυτό περιλαμβάνονται και οι δα¬ 
πάνες αποστολών στο εξωτερικό της ΕΤΒΑ που θα γίνουν 
μέχρι τη δημοσίευση της παρούσας στην Εφημερίδα της 
Κυβερνήσεως. 

4. Δεν επιτρέπεται υπέρβαση του παραπάνω καθοριζό¬ 
μενου ποσού σε καμμία περίπτωση. Προς τούτο εντέλλε- 
ται ο Διοικητής της ΕΤΒΑ Α.Ε., όπως προγραμματιστούν 
αυστηρά οι υπηρεσιακές αποστολές της τράπεζας στο ε- 

ξωτερικό, ώστε η δαπάνη να μην υπερβεί το πιο πάνω πο¬ 
σό των 100.000 $ Η.Π.Α., ή το αντίστοιχο σε δραχμές, κα¬ 
τά το έτος 1999. 

5. Πέραν της αναφερομένης στην παράγραφο 2 της α¬ 
πόφασης αυτής ημερήσιας εκτός έδρας αποζημίωσης, ο¬ 
δοιπορικών εξόδων και εξόδων διαμονής σε ξενοδοχείο, 
οποιαδήποτε άλλη αποζημίωση, σε δραχμές ή συνάλλαγ¬ 
μα, δεν επιτρέπεται, και θα αποτελεί παραβίαση των δια- 
τάξεωντου Νόμου 2346/95 (ΦΕΚ 220/τ.Α'/30.10.95) που ι¬ 
σχύουν σήμερα ή των τυχόν άλλων διατάξεων που πιθα¬ 
νόν να ισχύσουν. 

6. Οι αποστελλόμενοι στο εξωτερικό, για τους σκοπούς 
που αναφέρονται στην παράγραφο 1 της παρούσας, θα 
πρέπει να δηλώνουν στο σχετικό έντυπο που τους δίνεται 
στο εξωτερικό κατά τη διάρκεια της σχετικής αποστολής, 
τονλογ/σμότου Δημοσίου Νο 234200/4 ΕΔ Απόδοση από 
την Ε.Ο.Κ. οδοιπορικών εξόδων δημοσίων υπαλλήλων 
κ.λπ. προσώπων. 

7. Η με την παρούσα απόφαση εκχωρούμενη αρμοδιό¬ 
τητα, δεν μπορεί να μεταβιβασθεί σε καμμία περίπτωση, 
περαιτέρω. 

8. Η αποστολή του απολογισμού των υπηρεσιακών ταξι- 
διών, κάθε εξαμήνου, θα συνεχισθεί, όπως μέχρι σήμερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Φεβρουάριου 1999 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 

-♦- 

Αριθ. Δ2/Α/Φ8/1607 (4) 

Τροποποίηση της Δ2/Α/Φ.8/24050/20.11.97 απόφασης 
καθορισμού των δικαιολογητικών για τη χορήγηση ά¬ 
δειας μεταπωλητή πετρελαιοειδών προϊόντων για 
θέρμανση. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργανα». 

β) Το Π.Δ. 437/85 «Καθορισμός και ανακατανομή των 
αρμοδιοτήτων των Υπουργείων». 

γ) Του Π.Δ. 381/89 (ΦΕΚ 168/τ.Α'/16.6.89) «Οργανισμός 
του Υπουργείου Βιομηχανίας, Ενέργειας και Τεχνολο¬ 
γίας». 

δ) Του Π.Δ. 27/96 περί συγχώνευσης των Υπουργείων 
Τουρισμού, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης (ΦΕΚ 
19/τ.Α'/1.2.96). 

ε) Τις διατάξεις του Ν. 2289/95 (ΦΕΚ 27/τ.Α'/8.2.95) «Α¬ 
ναζήτηση, έρευνα και εκμετάλλευση υδρογονανθράκων 
και άλλες διατάξεις» άρθρο 15 παρ. 4 εδάφιο 7 του κεφα¬ 
λαίου Δ' περί ρυθμίσεων θεμάτων τομέα πετρελαιοειδών 
και άλλες διατάξεις, του Νόμου αυτού, όπως τροποποιή¬ 
θηκε με το άρθρο 22 του Νόμου 2516/1997 (ΦΕΚ 
159/τ.Α'/8.8.97). 

ζ) Την απόφαση με αριθ. πρωτ. Δ2/Φ8/24050/ 
20.11.1997 (ΦΕΚ 1069/4.12.1997) καθορισμού των δικαι- 
ολογητικών που απαιτούνται για τη χορήγηση άδειας με¬ 
ταπωλητή πετρελαιοειδών προϊόντων για θέρμανση, ό¬ 
πως τροποποιήθηκε με μεταγενέστερες αποφάσεις ως 
προς την παράγραφο 5 αυτής. 


η) Το γεγονός ότι λήγει στις 4.2.1999 η προθεσμία που 
έχει τεθεί των δέκα τεσσάρων (14) μηνών, από της δημο- 
σιεύσεως της αποφάσεως για τον εφοδιασμό των ενδια¬ 
φερομένων με άδειες μεταπωλητών περτ/δών προϊόντων 
για θέρμανση. 

η) Το ότι η απόφαση αυτή δεν προκαλεί δαπάνη σε βά¬ 
ρος του Κρατικού Προϋπολογισμού, επειδή καθορίζει μό¬ 
νο τους όρους και τις προϋποθέσεις χορήγησης αδειών 
μεταπωλητών πετρελαιοειδών προϊόντων για θέρμανση, 
αποφασίζουμε: 

Τροποποιούμε την αριθ. πρωτ. Δ2/Α/Φ8/24050/ 
20.11.1997 απόφαση, (ΦΕΚ 1069/4.12.1997), καθορισμού 
των δικαιολογητικών που απαιτούνται για τη χορήγηση ά¬ 
δειας μεταπωλητή πετρελαιοειδών προϊόντων για θέρ¬ 
μανση, ως προς την παράγραφο 5 αυτής, η οποία δια¬ 
μορφώνεται ως εξής: Παράγραφος 5. «Μετά την παρέ¬ 
λευση δέκα επτά (17) μηνών από τη δημοσίευση της 
παρούσης στην Εφημερίδα της Κυβερνήσεως, απαγο¬ 
ρεύεται η διακίνηση πετρελαιοειδών προϊόντων για θέρ¬ 
μανση καθώς και η χρήση αποθηκευτικών χώρων από κα¬ 
τόχους που στερούνται άδειας μεταπωλητή και άδειας 
λειτουργίας των δεξαμενών». 

Κατά τα λοιπά, ισχύει όπως έχει η προαναφερθείσα Υ¬ 
πουργική Απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιανουάριου 1999 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 
-Φ- 

Αριθ. Φ6.99/1371/82 (5) 

Άδεια λειτουργίας (ανανέωση), στο εργοστάσιο παραγω¬ 
γής φαρμακευτικών προϊόντων της ΟΑΙΕΝΙΟΑ Α.Ε., 
που βρίσκεται στο Δήμο Χαλκίδας του Νομού Εύβοιας. 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις των Νόμων 2516/97 και 6422/1934, του 
Ν.Δ. 1150/1949, του από 15.10.1922 Β.Δ/τος, του από 
16.3.50 Β.Δ. όπως τροποποιήθηκε και συμπληρώθηκε με 
το από 24.11.53 όμοιο του Ν.Δ. 96/2.8.1973 και του Π.Δ. 
396/89 (ΦΕΚ 172/Α/16.6.89) για τον Οργανισμό της Γενι¬ 
κής Γ ραμματείας Βιομηχανίας. 

2. Την Κ.Υ.Α. με αριθ. 33361/5.9.91 (ΦΕΚ 703/Β/5.9.91) 
άρθρο 12 παρ. 13 «Μεταβίβαση εξουσίας υπογραφής 
σύμφωνα με το άρθρο 7 παρ. 1 του Ν. 1943/91». 

3. Τις κοινές αποφάσεις των Υπουργών Βιομηχανίας και 
Ενέργειας και Κοινωνικών Υπηρεσιών με αριθμό 
36269/1179/15.1.74 και με αριθμό Α6/829/78, 

4. Το υπ’ αριθμό 27/29.1.96 (ΦΕΚ 19/Α/1.2.96) Προεδρι¬ 
κό Διάταγμα «Συγχώνευση των Υπουργείων Τουρισμού, 
Βιομηχανίας Εν. & Τεχνολογίας & Εμπορίου στο Υπουρ¬ 
γείο Ανάπτυξης». 

5. Την απόφασή μας με αριθμό Φ6/11463/1986/30.6.93 
(ΦΕΚ 583/Β/9.8.93) με την οποία χορηγήθηκε άδεια λει¬ 
τουργίας στο ανωτέρω εργοστάσιο, διάρκειας πέντε ε¬ 
τών, για μηχ/τα ισχύος 266,67 ΗΡ & 192,22 Κ\/ν. 

6. Αίτηση της ΘΑΙΕΝΙΟΑ από 25.5.98 για τη χορήγη, ά¬ 
δειας λειτουργίας (ανανέωση), του εργοστασίου της πα- 

ραγωγής φαρμακευτικών και προϊόντων, στο Δήμο Χαλκί¬ 
δας του Νομού Αττικής. 

7. Τα σχεδιαγράμματα που έχουν εγκριθεί με την 
Φ6/11463/1986/30.6.93 (ΦΕΚ 583/Β/9.8.93) απόφαση, α- 
θώς και τα λοιπά δικαιολογητικά στοιχεία. 

8. Την από 23.9.98 εισήγηση της Υπηρεσίας μας και την 
γνωμάτευση του Ε.Ο.Φ. με αριθμό 0443/9η/2.12.98, απο¬ 
φασίζουμε: 

Χορηγούμε άδεια λειτουργίας (ανανέωση), απεριορί¬ 
στου διάρκειας, στο εργοστάσιο παραγωγής φαρμακευ¬ 
τικών προϊόντων, της ΘΑΙΕΝΙΟΑ Α.Ε., όπως εικονίζεται 
στα σχεδιαγράμματα που θεωρήθηκαν με την 
Φ6/11463/1986/30.6.93 απόφαση, και που έχει τα ακό¬ 
λουθα ειδικώτερα στοιχεία: 

α. Θέση :Νομός Εύβοιας 

Δήμος Χαλκίδας 
Θέση Γλύφα 

β. Κάτοχος : ΘΑϋΞΝΙΟΑΑ.Ε. 

γ. Είδος 

εγκατάστασης : Εργοστάσιο παραγωγής 
φαρμακευτικών προϊόντων. 


δ. Ισχύς μηχα¬ 
νημάτων Κινητ. : Προηγούμενη 266,67 ΗΡ 
Νέα - ΗΡ 

Σύνολο 266,67 ΗΡ 

Θερμική : Προηγούμενη 192,22 Κ\Λ/ 

Νέα 

Σύνολο 192,22 Κ\Λ/ 

ε. Ατμολέβητες: Κατηγορία Γ’ ΠΥΔ ΠΠ 

1 ατμολέβητας 188/98 


στ. Αξία μηχα¬ 
νημάτων σε δρχ.: Προηγούμενη 304.288.000 

Νέα - 

Σύνολο 304.288.000 


2. Η παρούσα άδεια χορηγείται με την επιφύλαξη της 
τήρησης των διατάξεων του από 15.10.1922/Β.Δ/τος «πε¬ 
ρί χορηγήσεως αδειών ίδρυσης και λειτουργίας πάσης 
μηχανολογικής εγκατάστασης» και με τους εξής όρους: 

α. Να λαμβάνοναι όλα τα αναγκαία μέτρα για την ασφά¬ 
λεια και την ζωή των εργαζομένων (φωτισμό, αερισμός, 
πρόχειρο φαρμακείο κ.λπ.). 

β. Να βρίσκεται σε κατάσταση ετοιμότητας το σύστημα 
Πυρασφάλειας σύμφωνα με την 1202/19.2.92 Μελέτη Πυ¬ 
ρασφαλείας και το υπ’ αριθμό 3172/18.7.97 Πιστοποιητι¬ 
κό Πυρασφαλείας, το οποίο πρέπει να ανανεωθεί πριν α¬ 
πό την λήξη του (18.7.2002), καθώς σε αντίθετη περίπτω¬ 
ση παύει η ισχύς της παρούσας. 

γ. Να τηρούνται επακριβώς οι υγειονομικές διατάξεις 
που ισχύουν για τέτοιου είδους εγκαταστάσεις. 

δ. Να τηρούνται οι διατάξεις του Π.Δ. 1180/81 για την 
προστασία του περιβάλλοντος (Όρια εκπομπών ρύπων). 

ε. Να εκτελείται η παραγωγή κάθε προϊόντος μετά από 
προηγούμενο έλεγχο του ΕΟΦ προς διαπίστωση ότι το 
εργοστάσιο διαθέτει την απαιτούμενη επάρκεια και πλη¬ 
ρότητα εγκ/σεων, εξοπλισμού και ειδικευμένου προσωπι¬ 
κού για την άρτια παραγωγή προϊόντος. 

στ. Η ΘΑΙ.ΕΝΙΟΑ Α.Ε. υποχρεούται νασυμορφωθείπλή¬ 
ρως, προς τους περιβαλλοντικούς όρους που ενέκρινε η 
αρμόδια Υπηρεσία του ΥΠΕΧΩΔΕ, με την 1824/26.3.1998 
απόφασή της. 

3. Η Υπηρεσία μας διατηρεί το δικαίωμα να επιβάλλει 
την εκτέλεση μεταρρυθμίσεων και περιορισμών στην α¬ 


νωτέρω εγκατάσταση σε κάθε περίπτωση που θα διαπι¬ 
στωθεί ότι είναι αναγκαίο, προκειμένου να εκπληρωθούν 
οι επιδιωκόμενοι σκοποί που προβλέπονται αό το άρθρο 
2 του από 15.12.1922 Β.Δ/τος. 

4. Για την απαιτούμενη από τις διατάξεις των σχετικών 
από 16.3.50 και την 24.11.53 Β.Δ/των, καθώς και των 
902/75 και 274/97 Π.Δ/των, υπεύθυνη επίβλεψη της λει¬ 
τουργίας της ανωτέρω εγκατάστασης, πρέπει να χρησι¬ 
μοποιηθεί πρόσωπο που να έχει τα προβλεπόμενα από τις 
διατάξεις αυτές προσόντα. 

5. Η παρούσα άδεια μεταβιβάζεται μόνο με έγκριση των 
Υπουργείων Ανάπτυξης και Υγείας και Πρόνοιας. Χωρίς 
αυτήν την έγκριση, η εγκατάσταση δεν μπορεί να λει¬ 
τουργήσει στο όνομα Φυσικού ή Νομικού Προσώπου άλ¬ 
λου εκτός του ανωτέρω αναφερομένου. 

6. Η παρούσα άδεια δεν απαλλάσει την ενδιαφερόμενη 
εταιρεία από την υποχρέωση να εφοδιασθεί με άλλη ά¬ 
δεια, αν από άλλες διατάξεις προκύπτει αντίστοιχη υπο¬ 
χρέωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γ ραμμάτια: 

Γιατην χορήγηση της ανωτέρω άδειας εκδόθηκαν τα ε¬ 
ξής γραμμάτια: 

α. Παράβολο 4394966 (500 δρχ.) 
β. » 1644305 (200 δρχ.) 

γ. » 1644304 (200δρχ.) 

δ. » 1644303 (200 δρχ.) 

ε. » 660398 (800 δρχ.) 

στ. » 660397 (800 δρχ.) 

ζ. » 660396 (800 δρχ.) 

η. » 243198 (20.000 δρχ.) 

Αθήνα, 25 Ιανουάριου 1999 
Με εντολή Υπουργών 

Ο Γ ενικός Γ ραμματέας Ο Γ ενικός Διευθυντής 

Βιομηχανίας Υπηρεσιών Υγείας 

ΑΛ. ΚΡΗΤΙΚΟΣ Π. ΜΠΑΚΟΠΟΥΛΟΣ 


♦ 


Αριθ. 359 (6) 

Συμμετοχή των Σχολικών Μονάδων στην οικονομική δια¬ 
χείριση έργων του ΕΠΕΑΕΚ που υλοποιούνται από το 
Παιδαγωγικό Ινστιτούτο και χρηματοδοτούνται από 
τον Ειδικό Λογαριασμό του Παιδαγωγικού Ινστιτού¬ 
του. 


ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1 .Το άρθρο 11, παρ.3, του Νόμου 2640/98, (ΦΕΚ 206/3- 
9-98 τ.Α), " Δευτεροβάθμια Τεχνική Επαγγελματική Εκ¬ 
παίδευση, και άλλες διατάξεις", που αναφέρεται στη χρη¬ 
ματοδότηση των Σχολικών Επιτροπών για έργα του ΕΠΕ¬ 
ΑΕΚ. 

2. Τις διατάξεις των άρθρων 1-4 και 24-27 του νόμου 
1566/85, "Δομή και Λειτουργία της Πρωτοβάθμιας και της 
Δευτεροβάθμιας εκπαίδευσης και άλλες διατάξεις", (ΦΕΚ 
167-Α’). 

3. Τις διατάξεις της παρ.8 του άρθρου 5 του νόμου 
1894/1990, (110 Α'). 

4. Τις διατάξεις του άρθρου 29Ατου Ν. 1558/1985, όπως 
αυτό προστέθηκε με το άρθρο 27 του Ν. 2081/1992 και 
τροποποιήθηκε με την παρ. 2α του άρθρου 1 του Ν. 
2469/1997 (38 Α'). 

5. Την Υπ. Απόφαση Φ.908/Η 1606/17-2-95 (ΦΕΚ 112, 
τ.β'/20-2-95) για τη σύσταση Ειδικής Γραμματείας Ενιαίου 
Διοικητικού Τομέα θεμάτων Ευρωπαϊκής Ένωσης και 
Κ.Π.Σ 

6. Την Η/7415/4-10-94 (ΦΕΚ 755/7-10-94) Υπουργική Α¬ 
πόφαση για τη συγκρότηση, διάρθρωση και αρμοδιότη¬ 
τες της Διεύθυνσης ΚΠΣ του ΥΠΕΠΘ. 

7. Την υπ'αριθμ. Ε(94) 1423/29-7-94 Απόφαση της Επι¬ 
τροπής Ευρωπαϊκών Κοινοτήτων που αφορά τη έγκριση 
του ΕΠΕΑΕΚ. 

8. Το άρθρ. 5, παρ. 3, της ΚΑ/680/22-8-96 Υπ. Απόφασης 
(ΦΕΚ 826/10-9-96, τ. β'), για την "Σύσταση Ειδικού Λογα¬ 
ριασμού στο ΥΠΕΠΘ". 

9. Την υπ’ αριθμ. Η/3273/94 (ΦΕΚ 352/13-5-94, τ.Β’): 

α) για τη σύσταση Ειδικού λογαριασμού στο Παιδαγω¬ 
γικό Ινστιτούτο, και 

β) το άρθρο 7, παρ.4 του ν.2525/97 (ΦΕΚ 188/23-9- 
97). 

10. Το αριθμ. 042060/11-10-96 της Γ ενικής Διεύθυνσης 
V της Ευρωπαϊκής Ένωσης σύμφωνα με το οποίο εγκρί- 
θηκε με τη γραπτή διαδικασία το Τεχνικό Δελτίο Ενέργει¬ 
ας 1.1 .α 11 Προγράμματα - Βιβλία" του ΕΠΕΑΕΚ, όπου ανα- 
φέρεται το Παιδαγωγικό Ινστιτούτο ως φορέας Υλοποίη¬ 
σης της Ενέργειας. 

11. Την υπ’ αριθμόν πρωτ. 1107147/1239/0006 Α74-10- 
96 Κοινή Απόφαση του Πρωθυπουργού και του Υπουργού 
Οικονομικών," Περί ανάθεσης αρμοδιοτήτων του Υπ. Οι¬ 
κονομικών στον Υφυπουργό Οικονομικών" (922 Β'). 

12. Την Κοινή Απόφαση των Υπουργών Οικονομικών και 
Εθνικής Παιδείας και θρησκευμάτων για την "Ανάθεση ε¬ 
κτέλεσης έργων της Ενέργειας 1.1.α "Προγράμματα-Βι- 
βλία" που χρηματοδοτούνται από το Β' Κ.Π.Σ.”, με αριθμ. 
πρωτ. ΚΑ/748/9-3-98 της ΔιΚΠΣ. 

13. Το άρθρο 203, παρ. 3 του Π.Δ410/95 σε συνδυασμό 
με το άρθρο 11 του Νόμου 2130/93, το οποίο διέπει τη λει¬ 
τουργία των Σχολικών Επιτροπών. 

14. Την υπ'αρ. 64447/21-2-91 (ΦΕΚ 136Β) Κοινή Υπουρ¬ 
γική απόφαση των υπουργών Εσωτερικών, Οικονομικών 
και Παιδείας, όπως τροποποιήθηκε με την 11649/9-3- 
1993 Υπ. Απόφαση. 

15. Το αριθ. 5219/10-6-97 έγγραφο της Διεύθυνσης του 
Κοινοτικού Πλαισίου Στήριξης, σύμφωνα με το οποίο ε- 
γκρίθηκε με τη γραπτή διαδικασία το Τεχνικό Δελτίο του 
έργου των ΣΕΠΠΕ. 

16. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1 

Οι Σχολικές Επιτροπές των Σχολικών Μονάδων που με¬ 
τέχουν της εφαρμογής Πειραματικών Προγραμμάτων Εκ¬ 
παίδευσης (Π.ΠΈ.) της Ενέργειας 1.1.α "Προγράμματα- 
Βιβλία" του ΕΠΕΑΕΚ, που υλοποιείτο Παιδαγωγικό Ινστι¬ 
τούτο, χρηματοδοτούνται από τον Ειδικό Λογαριασμό 
του Παιδαγωγικού Ινστιτούτου. 

Άρθρο 2 

Η χρηματοδότηση των Σχολικών Επιτροπών καλύπτει 
τις ακόλουθες κατηγορίες δαπανών για: 


α) αμοιβές προσωπικού (εκπαιδευτικών και εμπειρο¬ 
γνωμόνων) 

β) μετακινήσεις προσωπικού (οδοιπορικά, διαμονή, κ.λ.π.) 
γ) εξοπλισμούς και αναλώσιμα 
δ) λειτουργικά έξοδα (φως, νερό, τηλέφωνο, συνδρομή 
ΙηΙβΓΠβί, ταχυδρομικά έξοδα, κ.α.) 

ε) κάθε εν γένει επιλέξιμη δαπάνη που προβλέπεται στα 
εγκεκριμένα Τεχνικά Δελτία των έργων, των δράσεων και 
των πειραματικών προγραμμάτων. 

Άρθρο 3 

Α. Ο Διευθυντής της Σχολικής Μονάδας* ύστερα από 
έγγραφη εξουσιοδότηση της Σχολικής Επιτροπής μπορεί 
να αναλαμβάνει τη διαχείριση της χρηματοδότησης του 
προγράμματος καθ’ όσον αφορά τη Σχολική Μονάδα 
στην οποία προΐσταται. 

Β. Στα πλαίσια της διαχείρισης ο Διευθυντής της Σχο¬ 
λικής Μονάδας ως μέλος της Σχολικής Επιτροπής και 
μετά από έγγραφη εξουσιοδότησή της, ανοίγει και κινεί 
χωριστό Ειδικό Τραπεζικό Λογαριασμό ο οποίος θα α¬ 
φορά στη χρηματοδότηση του εγκεκριμένου προγράμ¬ 
ματος ΣΕΠΠΕ ή άλλου προγράμματος ή δράσης που α¬ 
φορά τη Σχολική του Μονάδα. Το σχετικό πρακτικό κα¬ 
θώς και ο αριθμός του τραπεζικού λογαριασμού 
κοινοποιούνται στον Ειδικό Λογαριασμό του Παιδαγωγι¬ 
κού Ινστιτούτου. Ο λογαριασμός αυτός κλείνει μετά την 
ολοκλήρωση του προγράμματος και επιστρέφονται 
στον Ειδικό Λογαριασμό του Παιδαγωγικού Ινστιτούτου 
τυχόν μη απορροφηθέντα ποσά καθώς και οι αναλογού- 
ντες τόκοι. Στην περίπτωση που σε μία Σχολική Επιτρο¬ 
πή ανήκουν περισσότερες από μία σχολικές μονάδες 
που συμμετέχουν σε προγράμματα του Παιδαγωγικού 
Ινστιτούτου, τότε ανοίγεται χωριστός Τραπεζικός Λογα¬ 
ριασμός για κάθε Σχολική Μονάδα που συμμετέχει στο 
πρόγραμμα. 

Άρθρο 4 

Οι Διευθυντές των σχολικών Μονάδων συνυπογράφουν 
τη σύμβαση εκτέλεσης έργου ή πειραματικού προγράμ¬ 
ματος μεταξύ του Παιδαγωγικού Ινστιτούτου και του Επι¬ 
στημονικού Υπευθύνου του έργου του πειραματικού 
Προγράμματος. Οι Διευθυντές δεσμεύονται να τηρούν, 
πλέον των κείμενων διατάξεων, τους κανόνες διαχείρι¬ 
σης, ελέγχου και απόδοσης λογαριασμού κατά τη διάρ¬ 
κεια και με την περαίωση των έργων, των δράσεων και των 
πειραματικών προγραμμάτων, όπως προβλέπεται από τις 
διατάξεις σύστασης και λειτουργίας του Ειδικού Λογα¬ 
ριασμού του Παιδαγωγικού Ινστιτούτου. Οι διατάξεις αυ¬ 
τές αποτελούν Παράρτημα της Σύμβασης εκτέλεσης του 
έργου ή του πειραματικού προγράμματος. 

Άρθρο 5 

Η χρηματοδότηση της Σχολικής Επιτροπής (για τις α¬ 
ντίστοιχες Σχολικές Μονάδες) καθορίζεται στο Τεχνικό 
Δελτίο του Έργου ή του Προγράμματος και πραγματο¬ 
ποιείται σε δύο δόσεις, ως ακολούθως : 

α) Το ποσό που αντιστοιχεί στις δαπάνες τις απαραίτη¬ 
τες για την υλοποίηση του προγράμματος (εξοπλισμός, 
δαπάνες μετακίνησης, αναλώσιμα, λειτουργικά, κ.α.), κα¬ 
τατίθεται στον ειδικό τραπεζικό λογαριασμό αμέσως με¬ 
τά την υπογραφή της Σύμβασης και αφού εγκριθεί από 
την Επιτροπή Ερευνών του Παιδαγωγικού Ινστιτούτου. 

β) Το ποσό που αντιστοιχεί στις αμοιβές προσωπικού 
και εμπειρογνωμόνων κατατίθεται αφού υποβληθεί από 

τον Επιστημονικό Υπεύθυνο και εγκριθεί από την Επιτρο¬ 
πή Ερευνών του Παιδαγωγικού Ινστιτούτου η τελική έκ¬ 
θεση και ο τελικός οικονομικός απολογισμός του έργου ή 
του προγράμματος. 

Άρθρο 6 

Α. Οι διαδικασίες της οικονομικής διαχείρισης των προ¬ 
γραμμάτων από το Διευθυντή και τη Σχολική Επιτροπή 
πραγματοποιούνται σύμφωνα με τις διατάξεις του Οδη¬ 
γού Οικονομικής Διαχείρισης του Ειδικού Λογαριασμού 
του Παιδαγωγικού Ινστιτούτου. 

Β. Τα παραστατικά των δαπανών-πληρωμών του έργου 
ή του προγράμματος, καθώς και οι σχετικές κρατήσεις υ¬ 
πέρ τρίτων εκδίδονται στο όνομα της Σχολικής Επιτροπής 
και τα πρωτότυπα (τιμολόγια, δελτία αποστολής, αποδεί¬ 
ξεις παροχής υπηρεσιών) φυλάσσονται στο αρχείο της. 
Οι κρατήσεις υπέρ τρίτων παρακρατούνται και αποδίδο¬ 
νται από τη Σχολική Επιτροπή. 

Γ. Ο Διευθυντής της σχολικής μονάδας αποστέλλει στις 
αρχές κάθε μήνα στον Ειδικό Λογαριασμό του Παιδαγω¬ 
γικού Ινστιτούτου απολογιστικό μηνιαίο δελτίο δαπανών- 
πληρωμών όπως ορίζεται από τις διατάξεις της συστάσε- 
ως και λειτουργίας του Ειδικού Λογαριασμού του Παιδα¬ 
γωγικού Ινστιτούτου. Το ανωτέρω δελτίο πρέπει να έχει 
την έγκριση του Υπεύθυνου του Έργου. 

Δ. Από τη Σχολική Επιτροπή συγκροτείται Ειδική Επι¬ 
τροπή αποτελούμενη από τουλάχιστον τρία (3) μέλη, 
στην οποία μετέχουν ο Διευθυντής του σχολείου, ο εκ¬ 
πρόσωπος του Συλλόγου Γονέων και Κηδεμόνων και εκ¬ 
πρόσωπος του Συλλόγου Διδασκόντων, η οποία έχει ως 
έργο την προμήθεια των ειδών εξοπλισμού ή για εκτέλε¬ 
ση έργων που προβλέπονται από το Τεχνικό Δελτίο του 
Πειραματικού Προγράμματος Εκπαίδευσης. Το πρακτικό 
συγκρότησης της Επιτροπής κοινοποιείται στον Ειδικό 
Λογαριασμό του Παιδαγωγικού Ινστιτούτου. 

Η επιτροπή αυτή εξουσιοδοτείται να διεξάγει πρόχει¬ 
ρους μειοδοτικούς διαγωνισμούς με τρεις τουλάχιστον 
σφραγισμένες προσφορές για προμήθειες ή εκτέλεση 
έργων, κατά τα προβλεπόμενα από τον Οδηγό Οικονομι¬ 
κής Διαχείρισης του Ειδικού Λογαριασμού του Παιδαγω¬ 
γικού Ινστιτούτου. Επικυρωμένη φωτοτυπία των πρακτι¬ 
κών αποσφράγισης των προσφορών αποστέλλεται στον 
Ειδικό Λογαριασμό του Παιδαγωγικού Ινστιτούτου με τα 
μηνιαία δελτία οικονομικού απολογισμού. 

Άρθρο 7 

Ο έλεγχος της οικονομικής διαχείρισης των Σχολικών Ε¬ 
πιτροπών γίνεται σύμφωνα με τις ισχύουσες Εθνικές και 
Κοινοτικές διατάξεις καθώς και με τις ειδικές διατάξεις 
για τις Σχολικές Επιτροπές. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 27 Ιανουάριου 1999 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Ν. ΧΡΙΣΤΟΔΟΥΛΑΚΗΣ Γ. ΑΡΣΕΝΗΣ 

-♦- 

Α ρ ιθ. Α1 α/15187/98 (7) 

Μετατροπή θέσης κλάδου γιατρών Ε.Σ.Υ. στο Περ. Παν. 

Γεν. Νοσ. Ηρακλείου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις της παρ. 1 του άρθρου 25 του Ν. 
1397/83 (ΦΕΚ 143/83 τ.Α’). 

2. Τις διατάξεις των άρθρων 56 και 64 του Ν. 2071/92 
(ΦΕΚ 123/92 τ. Α’), όπως αυτές συμπληρώθηκαν με τα άρ¬ 
θρα 4 και 8 του Ν. 2194/1994 (ΦΕΚ 34/94 τ.Α’). 

3. Τις διατάξεις του Ν. 2519/97 (ΦΕΚ. 165/97 τ.Α’). 

4. Τις διατάξεις της παρ. 2 του άρθρου 1 του Ν. 
2469/97 (ΦΕΚ. 38/97 τ.Α’) και το γεγονός ότι, από την ε¬ 
φαρμογή της παρούσας απόφασης δεν προκαλείται ε¬ 
πιπλέον δαπάνη σε βάρος του κρατικού προϋπολογι¬ 
σμού. 

5. Το Π.Δ. 55/96 (ΦΕΚ 48/96 τ.Α’) «Περιορισμός συ- 
ναρμοδιοτήτων κατά την έκδοση διοικητικών πράξε¬ 
ων». 

6. Την αριθμ. 1107147/1239/0067/4.10.96 (ΦΕΚ 922/96 
τ. Β’) Απόφαση περί ανάθεσης αρμοδιοτήτων στον Υφυ¬ 
πουργό Οικονομικών Ν. Χριστοδουλάκη. 

7. Την αριθμ. 910/24/2.12.98 απόφαση Δ.Σ. ΠΕΠΑΓΝΗ, 
αποφασίζουμε: 

Η μία (1) κενή θέση του κλάδου γιατρών Ε.Σ.Υ., ειδικό¬ 
τητας Ω.Ρ.Λ., με βαθμό επιμελητή Β’, που έχει συσταθεί 
με την αριθμ. Α3β/13075/88 (ΦΕΚ. 658/88 τ.Β’) Κοινή Υ¬ 
πουργική Απόφαση, στο Περ. Παν. Γεν. Νοσ. Ηρακλείου, 
μετατρέπεται σε μία (1) θέση του ίδιου κλάδου, ειδικότη¬ 
τας Πνευμονολογίας, του ίδιου βαθμού, στο ίδιο Νοσοκο¬ 
μείο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 21 Ιανουάριου 1999 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΧΡΙΣΤΟΔΟΥΛΑΚΗΣ Λ. ΠΑΠΑΔΗΜΑΣ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 


ΤΙΜΗ ΦΥΛΛΩΝ - Μέχρι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ _ - 0 πη 


- Από 8 σελίδες και άνω προσαύξηση 100 δρχ. ανά θσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


Κ.Α.Ε. Προϋπολογισμού 
2531 


Κ.Α.Ε. εσόδου υπέρ 
ΤΑΠΕΤ 3512 



Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 
Δ' (Απαλλοτριώσεις, πολεοδομία κ.λπ.) 
Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα (Προκηρύξεις θέσεων ΔΕΠ κ.τλ) 
Δελτίο Βιομηχανικής Ιδιοκτησίας (Δ.Ε.Β.Ι.) 
Ανωτάτου Ειδικού Δικαστηρίου (Α.Ε.Δ.) 
Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 


ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουαρίου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά._ 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00 7 _ 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 

















